
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας της Ετήσιας Στατιστι¬ 
κής Έρευνας Παραγωγής και Πωλήσεων Βιομηχα¬ 


νικών Προϊόντων (ΡΒΟΩΩΟΜ) του έτους 2002, 
έγκριση χρησιμοποίησης στατιστικών οργάνων και 

καθορισμός της αμοιβής τους. 1 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) Δήμου Πρέβεζας, για την πρόβλεψη θέσε¬ 
ων Δημοτικής Αστυνομίας. 2 

Αποζημίωση του Προέδρου, των μελών, του εισηγητή 
και του γραμματέα του Δ.Σ. της Δημοτικής Επιχεί¬ 
ρησης Ύδρευσης Αποχέτευσης Έδεσσας του Δή¬ 
μου Έδεσσας του Νομού Πέλλας. 3 


ΑΠΟΦΑΣΕΙΣ 

Αριθ. 6495/Γ3-318 

( 1 ) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της Ετήσιας Στατιστικής 
Έρευνας Παραγωγής και Πωλήσεων Βιομηχανικών 
Προϊόντων (ΡΒΟΩΩΟΜ) του έτους 2002, έγκριση χρη¬ 
σιμοποίησης στατιστικών οργάνων και καθορισμός 
της αμοιβής τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
226/2000 «οργανισμός της ΓΓ ΕΣΥΕ», 
β.του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27του Ν. 2081/92 και του άρθρου 
1 του Ν. 2469/1997, 

γ. του Ν. 2392/96 «πρόσβαση της Γενικής Γραμματείας 
Εθνικής Στατιστικής Υπηρεσίας της Ελλάδος (ΓΓ ΕΣΥΕ) 
σε διοικητικές πηγές και διοικητικά αρχεία, Επιτροπή Στα¬ 
τιστικού Απορρήτου, ρύθμιση θεμάτων διενέργειας απο- 
γραφών και στατιστικών εργασιών, καθώς και θεμάτων 
της ΓΓ ΕΣΥΕ», 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις», 


ε. το Π.Δ. 81 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών» (ΦΕΚ57/Α/02), 

στ. του άρθρου 40 του Ν. 849/78 «περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας», όπως συμπληρώθηκε με το 
άρθρο 8 του Ν. 2129/53 με θέμα «Αύξηση συντάξεων και 
άλλες διατάξεις». 

ζ. την απόφαση 1100383/1330/Α0006/31.10.2001 του 
Πρωθυπουργού και του Υπουργού ικονομικών «Καθορι¬ 
σμός αρμοδιοτήτων των Υφυπουργών Οικονομικών». 

2. Τον Κανονισμό (ΕΟΚ) 3924/91 του Συμβουλίου της 
19ης Δεκεμβρίου 1991 (Ε 374/31.12.91) «Περί κοινοτικής 
έρευνας για τη βιομηχανική παραγωγή». 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους εβδομήντα έξι χιλιάδων 
πεντακοσίων (76.500) ΕΥΡΩ για το οικονομικό έτος 2003, 
η οποία θα βαρύνει τον ειδ. φορέα 23-750 (ΚΑΕ 0711 και 
0871) του τακτικού προϋπολογισμού της ΓΓ ΕΣΥΕ. 

Αναλυτικά, κατά το έτος 2003 θα δαπανηθούν: 

- 72.000 ΕΥΡΩ στον ΚΑΕ 0871 

- 4.500 ΕΥΡΩ στον ΚΑΕ 0711, αποφασίζουμε: 

1. α. Αναθέτουμε στο Τμήμα Στατιστικών Παραγωγής 
της Δ/νσης Στατιστικών Δευτερογενούς Τομέα της ΓΓ 
ΕΣΥΕ τη διενέργειατης ετήσιας Στατιστικής Έρευνας Πα¬ 
ραγωγής και Πωλήσεων Βιομηχανικών Προϊόντων 
(ΡΒΟϋΩΟΜ) των κλάδων 15 έως και 36 οικονομικής δρα¬ 
στηριότητας της στατιστικής ταξινόμησης ΝΑΩΕ Βον. 1 
και των στατιστικών εργασιών που απαιτούνται για την 
επίσπευση διαβίβασης των στοιχείων της έρευνας, στην 
ΕυΐΌδίαΙ. 

β. Εγκρίνουμε και προκηρύσσουμε τη διενέργεια της 
ανωτέρω έρευνας, εντός του 2003, από το Τμήμα Στατι¬ 
στικών Παραγωγής της Δ/νσης Στατιστικών Δευτερογε¬ 
νούς Τομέα της Γ.Γ. ΕΣΥΕ, με έτος αναφοράς των στοι¬ 
χείων το έτος 2002. 

2. Σκοπός της έρευνας είναι η συγκέντρωση στοιχείων επί 
της ποσότητας της διατεθείσας στο εμπόριο παραγωγής, 
καθώς και της αξίας της διατεθείσας στο εμπόριο παραγω¬ 
γής των προϊόντων βάσει της Κοινοτικής ταξινόμησης προϊ¬ 
όντων (ΡΒΟϋΩΟΜ), ώστε να αναπτυχθούν πλήρεις, αξιόπι¬ 
στες και συγκρίσιμες στατιστικές πηγές, σχετικά με την πα¬ 
ραγωγή των βιομηχανιών της Κοινότητας. 

3. Μονάδα έρευνας ορίζεται το μεταποιητικό κατάστη¬ 
μα. Το μητρώο που χρησιμοποιείται βασίζεται στο μη¬ 
τρώο επιχειρήσεων, το οποίο έχει καταρτίσει η Γ.Γ. ΕΣΥΕ 

από διοικητικές πηγές (ΦΠΑ κλπ.) και το οποίο ενημερώ¬ 
νεται από τις διενεργούμενες έως σήμερα στατιστικές 
έρευνες. Η έρευνα Παραγωγής και Πωλήσεων Βιομηχα¬ 
νικών Προϊόντων (ΡΒΟϋόΟΜ) θα διεξαχθεί σε επίπεδο 
Νομού (ΝυΤΒΙΙΙ) καιθακαλύψειτο σύνολο της χώρας. Θα 
ερευνηθούν απογραφικά τα μεταποιητικά καταστήματα 
με μέση ετήσια απασχόληση 10 άτομα και άνω. Τα πρότυ¬ 
πα συλλογής και πινακοποίησης των στοιχείων είναι αυτά 
που χρησιμοποιήθηκαν στις αντίστοιχες έρευνες των 
προηγουμένων ετών. 

4. Για τη διενέργεια της ανωτέρω έρευνας και των πα¬ 
ραπάνω εργασιών θα χρησιμοποιηθούν: 

• υπάλληλοιτης Γ.Γ.ΕΣΥΕ, μόνιμοι και με σύμβαση Ι.Δ., 
με δυνατότητα μετακίνησης εντός και εκτός έδρας, όταν 
κριθεί απαραίτητο. 

• μέχρι 150 ιδιώτες - συνεργάτες, οι οποίοι θα απασχο¬ 
ληθούν κατά το στάδιο της συλλογής των ερωτηματολο¬ 
γίων, εφόσον οι ανάγκες της έρευνας δεν καλυφθούν από 
τους υπαλλήλους της Γ.Γ. ΕΣΥΕ . 

Ο ορισμός των ανωτέρω οργάνων θα γίνει με απόφαση 
του Γενικού Γραμματέατης ΕΣΥΕ. 

5. Η αμοιβή των οργάνων της έρευνας καθορίζεται ως 
εξής: 

Ιδιώτες-συνεργάτες : 12 ευρώ ανά πλήρως και σωστά 
συμπληρωμένο ερωτηματολόγιο, (συνολική δαπάνη 12 
ευρώ χ 6.000 ερωτημ. = 72.000 ΕΥΡΩ :ΚΑΕ 0871). 

Γ ια τις επιχειρήσεις που θα βρεθούν κλειστές η αμοιβή 
καθορίζεται σε 6 ευρώ για κάθε επιχείρηση που θα επι- 
σκεφθεί ο ιδιώτης - συνεργάτης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 16 Μάίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 4540 

( 2 ) 

Τροποποίηση Οργανισμού Εσωτερικής Υπηρεσίας 

(Ο.Ε.Υ.) Δήμου Πρέβεζας, για την πρόβλεψη θέσεων 

Δημοτικής Αστυνομίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12, παρ. 1,2,3 και 4 του Ν. 
1188/81 «περί καταστάσεως προσωπικού των Οργανι¬ 
σμών Τοπικής Αυτ/σης». 

2. Τις διατάξεις του άρθρου 26, παρ. 4, του Ν. 1832/89 «πε- 
ρίτροποποίησης και συμπλήρωσηςτης Νομοθεσίας γιατην 
Τοπική Αυτ/ση, την Αποκέντρωση και άλλες διατάξεις». 

3. Τις διατάξεις του άρθρου 26, παρ. 6, του Ν. 2130/93 
«περί τροποποίησης και συμπλήρωσης διατάξεων της πε¬ 
ριφερειακής διοίκησης, του κώδικα της Ελληνικής Ιθαγέ¬ 
νειας, του Δημοτικού και Κοινοτικού κώδικα, των διατάξε¬ 
ων για τις προσόδους των Οργανισμών Τοπικής Αυτ/σης 
και άλλες διατάξεις». 

4. Τις διατάξεις του άρθρου 8, παρ. 5, του Ν. 2307/95 
«περί προσαρμογής της Νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

5. Τις διατάξεις του άρθρου 1 - 7, του Ν. 2503/97 «περί 
Διοίκηση, στελέχωσητης Περιφέρειας, ρύθμιση θεμάτων 
για την τοπική Αυτ/ση και άλλες διατάξεις». 

6. Την 151/1999 απόφαση του Δημοτικού Συμβουλίου 
Πρέβεζας, με την οποία τροποποιήθηκε ο Οργανισμός 
Εσωτερικής Υπηρεσίας του Δήμου, ο οποίος εγκρίθηκε με 
την αριθμ. 2876/2001 απόφαση του Γ. Γ. Περιφέρειας 
Ηπείρου, και δημοσιεύτηκε στο ΦΕΚ 1193/τ.Β' 15.6.2001. 

7. Την 244/2001 απόφαση του Δημοτικού Συμβουλίου 


Πρέβεζας, με την οποία τροποποιήθηκε ο Ο.Ε.Υ. του Δή¬ 
μου, ο οποίος εγκρίθηκε με την 8517/21.11.2001 απόφα¬ 
ση Γ. Γ. Περιφέρειας Ηπείρου και δημοσιεύτηκε στο ΦΕΚ 
1646/11.12.2001, τεύχος Β'. 

8. Την 148/2003 απόφαση του Δημοτικού Συμβουλίου 
Πρέβεζας, «περί τροποποιήσεως του Οργανισμού Εσω¬ 
τερικής Υπηρεσίας του Δήμου». 

9. Την 18/2003 απόφαση του Υπηρεσιακού Συμβουλίου, 
του άρθρου 8, του Ν. 2307/95, με την οποία ομόφωνα γνω- 
μοδοτεί υπέρ της τροποποίησης του Ο.Ε.Υ. του Δήμου 
Πρέβεζας. 

10. Την 2100/30.7.98 απόφαση του Γενικού Γραμματέα 
Περιφέρειας Ηπείρου, «περίτοποθέτησης Πρ/νων Οργα¬ 
νικών μονάδων - τμημάτων, των Δ/νσεων Περιφέρειας 
Ηπείρου». 

11. Την 20921/19.9.2001 (ΦΕΚ 1271/2001) απόφασητου 
Γενικού Γραμματέα Περιφέρειας Ηπείρου, «περί μεταβί¬ 
βασης αρμοδιοτήτων και παροχή εξουσιοδότησης υπο¬ 
γραφής αποφάσεων, εγγράφων κλπ., με εντολή Γενικού 
Γραμματέα Περιφέρειας, στο Γενικό Δ/ντή, στο Δ/ντή και 
στους Πρ/νους των τμημάτων της Δ/νσης Τοπικής 
Αυτ/σης και Δ/σης των Νομών, εκτός της έδρας της Περι¬ 
φέρειας». 

12. Το γεγονός ότι υπάρχει εγγεγραμμένη πίστωση 
στον προϋπολογισμό του Δήμου, έτους 2003, γιατην κά¬ 
λυψη της μισθοδοσίας μόνιμου προσωπικού των αναφε- 
ρόμενων ειδικοτήτων, αποφασίζουμε: 

Επικυρώνουμε την 148/2003 απόφαση του Δημοτικού 
Συμβουλίου Πρέβεζας «περί τροποποίησης του Οργανι¬ 
σμού Εσωτερικής Υπηρεσίας του Δήμου», ως εξής: 

Α. Στο άρθρο 1, παρ. 6, καταργείταιτο « Γ ραφείο Δημοτι¬ 
κής Αστυνομίας « και προστίθεται η παράγραφος 8, ως 
εξής: 

«8 ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

-Τμήμα Επιστημονικού-υποστηρικτικού προσωπικού 

-Τμήμα Ένστολου προσωπικού» 

Β. Στο άρθρο 7 καταργείται η παρ. 7,3 

Γ. Προστίθεται το άρθρο 9, ως εξής: 

«9 ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

9.1 Τμήμα Επιστημονικού-υποστηρικτικού προσωπικού 

9.2 Τμήμα Ένστολου προσωπικού 

Α. Αρμοδιότητες ειδικού προσωπικού της Δημοτικής 
Αστυνομίας 

• Έλεγχος της τήρησης των διατάξεων που αφορούν 
την καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την άρδευση, 
την αποχέτευση, την ηχορύπανση, τη ρύπανση των θα¬ 
λασσών από πηγές ξηράς, την Προστασία των επίγειων 
και υπόγειων υδάτινων αποθεμάτων και την προστασία 
του περιβάλλοντος (άρθρο 24 Π.Δ/τος 410/95) (Α 231). 

• Έλεγχος της τήρησης των διατάξεων που αφορούν τη 
λειτουργία των εμποροπανήγυρων (άρθρο 24 Π.Δ/τος 
410/95). 

• Έλεγχος της τήρησης των διατάξεων που αφορούν 
τη λειτουργία των πάσης φύσεως επιτηδευμάτων και 
επαγγελμάτων (άρθρο 24 Π. Δ/τος 410/95). 

• Έλεγχος της τήρησης των διατάξεων που αφορούν 
τη λειτουργία δημοτικών ή κοινοτικών εργαστηρίων και 
τον έλεγχο των υγρών, στερεών και αέριων αποβλήτων, 
της ρύπανσης των υδάτων και της θάλασσας (άρθρο 24 
Π. Δ/τος 410/95). 

• Έλεγχος της τήρησης των διατάξεων που αφορούν 
τη λειτουργία όλων των καταστημάτων και επιχειρήσεων, 
των οποίων οι όροι λειτουργίας καθορίζονται από υγειο¬ 
νομικές διατάξεις (άρθρο 24 Π.Δ/τος 410/95). 

• Έλεγχος της τήρησης των διατάξεων που αφορούν 
τη δραστηριότητα γενικά των μικροπωλητών και τη λει¬ 
τουργία κυλικείων σε κοινόχρηστους χώρους (άλση, κή¬ 
πους κ.λ.π (άρθρο 24 Π.Δ. 410/95). 

• Έλεγχοςτηςτήρησηςτωνδιατάξεωνπου φορούντην 
εγκατάσταση και λειτουργία θεάτρων, κινηματογράφων 
και παρεμφερών επιχειρήσεων, που προβλέπονται από 
τους Α.Ν. 445/1937(Α22) και 446/1937(Α23) (άρθρο 24 Π. 
Δ/τος410/95). 

• Έλεγχος της τήρησης των διατάξεων που αφορούν 
τη λειτουργία μουσικής σε δημόσια κέντρα, ύστερα από 
σχετική άδεια όπως προβλέπεται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη (Β 593)(άρθρο 24 Π.Δ. 410/95). 

• Έλεγχος της τήρησης των διατάξεων που αφορούν 
την εγκατάσταση και λειτουργία ψυχαγωγικών παιδιών, 
που προβλέπονται από αστυνομικές διατάξεις και δεν 
υπάγονται στις διατάξεις του Ν. 2000/1991 (Α 206) (άρ¬ 
θρο 24 Π. Δ/τος 410/95). 

• Έλεγχος για την εφαρμογήτωνδιατάξεωνγια την κοι¬ 
νή ησυχία, την καθαριότητα και αισθητική των πόλεων, ευ- 
κοσμία και ευταξία Αστ.διατάξεις 6/1996, (Β 1028) και 
3/1996(Β 15) άρθρο 17 της Υγειονομικής Διάταξης 
Υ1 β/2000/1995 και άρθρο 417 Π.Κ. (Β 343). 

• Έλεγχος της τήρησης των διατάξεων που αφορούν τη 
λειτουργία των καταστημάτων και επιχειρήσεων υγειονομι¬ 
κού ενδιαφέροντος, θεάτρων, κινηματογράφων, ψυχαγω¬ 
γικών παιδιών, εκμίσθωσης μοτοποδηλάτων [Α.Ν. 
2520/1940 (Α273) Ν. 2323/1995, (Α 145) Π.Δ. 180/1979, (Α 
175) όπως ισχύει, Υγειονομικές και Αστυνομικές διατάξεις]. 

• Έλεγχος της τήρησης των διατάξεων που αφορούν 
τη στάθμευση οχημάτων [άρθρο 34 του Ν. 2696/1999 
Κ.Ο.Κ (Α57)]. 

• Έλεγχος της τήρησης των διατάξεων που αφορούν 
τη σήμανση των εργασιών που εκτελούνται στις οδούς 
(άρθροθτου Ν. 2696/1999, (Α 57)). 

• Έλεγχος της τήρησης των διατάξεων που αφορούν 
τη ρύθμιση της κυκλοφορίας με υποδείξεις και σήματα 
των τροχονόμων (άρθρο 3 του Ν. 2696/1999, (Α57). 

• Έλεγχος της τήρησης των διατάξεων που αφορούν 
τις εκπομπές ρύπων, θορύβων κ.λ.π από οχήματα [άρθρο 
15 παρ.1 του Ν. 2696/1999, (Α 57)]. 

• Έλεγχος της τήρησης των διατάξεων που αφορούν 
τις υποχρεώσεις αυτών που εκτελούν έργα και εναποθέ¬ 
τουν υλικά και εργαλεία στις οδούς, στο δημοτικό ή κοι¬ 
νοτικό δίκτυο (άρθρο 47του Ν. 2696/1999, (Α 57)). 

• Έλεγχος της τήρησης των διατάξεων του Γενικού 
Οικοδομικού Κανονισμού και των διατάξεων για τις επι¬ 
κίνδυνες οικοδομές [Ν. 1577/1985(Α210),Ν. 651/1977 (Α 
207), Ν. 1647/1986(Α 141) και Π.Δ. της 13.4.1929 (Α 153)] 
και άρθρο 27 παρ.3 του Γενικού Οικοδομικού Κανονισμού 
Ν. 1577/1985 (Α 210). 

• Έλεγχος της τήρησης των διατάξεων για την επίβλε¬ 
ψη εφαρμογής διακοπής εργασιών λόγω έλλειψης μέ¬ 
τρων ασφαλείας και υγιεινής [άρθρο 116 του Π.Δ. 
1073/1981 (Α 260)]. 

• Έλεγχος της τήρησης των διατάξεων για το ωράριο 
λειτουργίας των κέντρων διασκέδασης και των συναφών 
καταστημάτων, καθώς και των εμπορικών καταστημάτων 
[άρθρα 23,24 και46του Ν. 2224/1994(Α112), άρθρο 8του 
Ν. 2207/1994 (Α 65),άρθρο 14 παρ.2 του Ν. 2194/1994 
(Α34) και κοινή Υπουργική απόφαση 1011/22/19-ιβ/1994, 
(Β 724), όπως τροποποιήθηκε με την κοινή Υπουργική 
απόφαση 1011/22/19-κθΊ995 (Β 1055)]. 

• Αφαίρεση άδειας οικοδομής για ασφαλιστικές εισφο¬ 
ρές [άρθρο 41 παρ.2 Κανονισμού Ασφάλισης Ι.Κ.Α 816/Β' 
65, όπως αντικαταστάθηκε με την παρ.3 ΑΥΚΥ Φ 
21/21/1473/1972, (Β324)]. 

• Επιθεώρηση αμαξωμάτων κοντινών ως προς την εμ¬ 
φάνισή τους [απόφαση Υπουργού Εμπορίου ΚΙ 
2113/1995,(Β 786)]. 


• Έλεγχος επιχειρήσεων τουριστικού ενδιαφέροντος, 
σχετικά με την εφαρμογή της τουριστικής νομοθεσίας/βε¬ 
βαίωση παραβάσεων, εκτέλεση διοικητικών κυρώσεων 
κ.λ.π. [Ν. 393/1976,(Α 199), Ν. 2160/1993 (Α118)]. 

• Προστασία σπηλαίων [απόφαση ΥΠ.Π.Ε 34593/1983 
(Β 3988) σε συνδυασμό με ΚΥΑ ΓΝΟΣ/57263/1994, (Β 894) ]. 

• Έλεγχος της τήρησης των διατάξεων που αφορούν 
την αλιεία στα εσωτερικά ύδατα (λιμνοθάλασσες,λίμνες, 
ιχθυοτροφεία, ποταμοί) [Β.Δ. 666/1966 (Α 160),Ν.Δ 
420/1970(α27), Ν. 2040/1992, (Α 70) και άρθρο 8 του Ν. 
2332/1995 (Α 181)]. 

• Εφαρμογή και τήρηση των διατάξεων που αφορούν 
τους χώρους εγκατάστασης πλανόδιων νομάδων [Υγειο¬ 
νομική διάταξη Α5/696/1983 (Β 243)]. 

• Έλεγχος της τήρησης των διατάξεων που αφορούν 
τις κάθε είδους κανονιστικές αποφάσεις που εκδίδουν τα 
δημοτικά ή κοινοτικά συμβούλια, καθώς και την επιβολή 
των πάσης φύσεων προστίμων που καθορίζονται με τις 
κανονιστικές αποφάσεις (άρθρο 37 Π. Δ/τος 410/95). 

• Έλεγχος της τήρησης των διατάξεων για την προ¬ 
στασία του αστικού και περιαστικού πρασίνου. 

• Αρμοδιότητες της Αγροφυλακής σε τοπικό επίπεδο 
όπως αυτές ορίζονται από τις διατάξειςτου Ν .Δ3030/1954 
(Α 244) «Περί Αγροφυλακής» όπως αυτό έχει συμπληρω¬ 
θεί και τροποποιηθεί μεταγενέστερα, και ιδίως: 

Η φρούρηση των αγροτικών κτημάτων για την πρόληψη 
της κλοπής, της φθοράς και των άλλων αδικημάτων. Η 
προανάκριση γι αυτά τα αδικήματα και η δίωξη και η εκδί¬ 
καση όσων διώκονται σε βαθμό πταίσματος κατά τους ορι¬ 
σμούς του ανωτέρω νόμου. Η αστυνομία για τα αρδευτικά 
ύδατα σύμφωνα με τον ανωτέρω νόμο και τις λοιπές συ¬ 
ναφείς διατάξεις.Οι αρμοδιότητες της αγροφυλακής 
εκτείνονται στην αγροτική έκταση, αναφέρονται στα 
αγροτικά κτήματα, τα ακίνητα και κινητά τα χρησιμοποι¬ 
ούμενα για αγροτικές ή κτηνοτροφικές εργασίες ή σχετι- 
ζόμενα με τέτοιες εργασίες όπως αυτά αναφέρονται ειδι¬ 
κότερα στον ως άνω νόμο και τις λοιπές σχετικές διατάξεις 

• Ελεγχος της τήρησης των διατάξεων που αφορούν 
την κατάληψη κοινοχρήστων χώρων [άρθρο 13 του Β.Δ. 
24-9/20.10.1988, (Α 171), όπως αντικαταστάθη κε με το άρ¬ 
θρο 8του Ν. 1080/1980, (Α 246), το άρθρο 54 παρ. 4του Ν. 
1416/1984, (Α 18) το άρθρο 26 παρ. 4του Ν. 1828/89, (Α2) 
και το άρθρο 6 εδάφιο τρίτο του Ν. 1800/1990, (Α 125) σε 
συνδυασμό με το άρθρο 458 του Π.Κ., όπως αντικαταστά- 
θηκεμετοάρθρο 1 παρ.12του Ν.2207/1994, (Α65) σε συν¬ 
δυασμό με διατάξεις του αναφέρονται στο υπαίθριο εμπό¬ 
ριο χωρίς άδεια επέκτασης καταστημάτων]. 

• Έλεγχος της τήρησης των διατάξεων που αφορούν 
το υπαίθριο εμπόριο και τις λαϊκές αγορές [Ν.2323/95 (Α 
145) απόφ. Υφυπουργού Εμπορίου ΚΙ 2113/95 (Β 786) και 
απόφαση του Υπουργού Εμπορίου Α-2 6813/95, (Β1085)]. 

• Βεβαίωση μόνιμης κατοικίας για μεταδημότευση [άρ¬ 
θρο 32 του Ν. 151 6/85 (Α 20) και άρθρο 18 του Π .Δ. 410/95, 
(Α 231)]. 

• Θεώρηση των τιμοκαταλόγων των δωματίων των ξε¬ 
νοδοχειακών επιχειρήσεων και καταλυμάτων στις περι¬ 
πτώσεις που αυτές λειτουργούν σε νομούς ή νησιά που 
δεν εδρεύουν υπηρεσίες του ΕΟΤ [άρθρο 14 της 
503007/76 απόφασηςτου Γ.Γ. ΕΟΤ, η οποία κυρώθηκε με 
το άρθρο 8 του Ν. 1652/86, (Α 167) και η κοινή Υπουργική 
απόφαση 1947/94, (Β846)]. 

• Φύλαξη των δημοτικών ή κοινοτικών εγκαταστάσεων 
και της δημοτικής ή κοινοτικής περιουσίας. 

• Β. Άσκηση των αρμοδιοτήτων 

Ως προς τον ειδικότερο τρόπο άσκησης αρμοδιοτήτων 
ρυθμίζονται τα εξής, επί μέρους θέματα: 

α) Ο έλεγχος για την καθαριότητα εκτείνεται σε όλους 

τους δημόσιους, δημοτικούς, κοινοτικούς και κοινοχρή¬ 
στους χώρους και σε τόπους αγοράς. 

Για την άσκηση της αρμοδιότητας αυτής εφαρμόζονται 
οι διατάξεις του Ν.Δ. 805/1971 (Α 1) και του άρθρου 26 
παρ. 1 του Ν. 1080/1980 (Α 246) 
β) Ο έλεγχος για τη στάθμευση των πάσης φύσεως οχη¬ 
μάτων εκτείνεται τόσο στους χώρους ελεγχόμενης στάθ¬ 
μευσης όσο και σε χώρους εκτός αυτών. 

Για την άσκηση της αρμοδιότητας αυτής εφαρμόζονται 
οι διατάξεις του άρθρου 26 παρ. 1 του Ν. 1080/80 καιτων 
άρθρων 104 και 105του Ν. 2696/1999 (Α57). 

γ) Γ ια τον έλεγχο της οικοδόμησης, το προσωπικό της 
Δημοτικής Αστυνομίας δικαιούται να εισέρχεται σε αυλές, 
σε ανεγειρόμενες οικοδομές και πάσης φύσεως κτίσματα, 
σύμφωνα με τις ισχύουσες διατάξεις και να ελέγχει την 
ύπαρξη άδειας οικοδόμησης σε ισχύ, την αναγραφή του 
αριθμού της, την τήρηση των όρων της καθώς και την 
ύπαρξη και τήρηση των όρων κάθε άλλης σχετικής άδειας. 

δ) Ο έλεγχος της αποχέτευσης περιλαμβάνει καιτηνπα- 
ρεμπόδιση επιχωμάτωσης ή δόμησης της φυσικής ροής 
των χειμάρρων, τον έλεγχο των νερών που χύνονται 
στους χειμάρρους και ποταμούς για να μη περιέχουν λύ¬ 
ματα βιομηχανικών και βιοτεχνιών επιχειρήσεων, ή οικιών, 
τον έλεγχο για παράνομες συνδέσεις ακινήτων με υδρο¬ 
φόρους αγωγούς ή αγωγούς των ακάθαρτων ή βρόχινων 
νερών ως και παράνομες επεκτάσεις των αγωγών αυτών. 

Για τον έλεγχο αυτό το προσωπικό της Δημοτικής Αστυ¬ 
νομίας δικαιούται να εισέρχεται σε αυλές και οικήματα 
πάσης φύσεως, σύμφωνα με τις ισχύουσες διατάξεις. 

ε) Ο έλεγχος για τη μόλυνση του περιβάλλοντος εκτεί¬ 
νεται σε κάθε πηγή και αιτία παροδική ή μόνιμη που προ- 
καλεί ρύπανση ή μόλυνση στο φυσικό περιβάλλον (γη,αέ¬ 
ρα, ποτάμια, λίμνες, θάλασσες κ.λ.π.) Στον έλεγχο υπό- 
κεινται και οι εστίες καύσεως πάσης φύσεως κτιρίων 
(οικίες, ξενοδοχεία, καταστήματα, νοσοκομεία, βιοτε¬ 
χνίες, βιομηχανίες κ.λ.π.) ως και η ηχορύπανση. 

Ο Έλεγχος για τη μόλυνση του περιβάλλοντος περι¬ 
λαμβάνει και τη ρύπανση από οσμές, από εγκατάλειψη 
στερών αντικειμένων ή υπολειμμάτων σε δημόσιους και 
ιδιωτικούς χώρους που δημιουργούνται από κάθε είδους 
δραστηριότητα. 

στ) Η προστασία του υπογείου υδατικού δυναμικού πε¬ 
ριλαμβάνει και τον έλεγχο για την πρόσληψη παράνομου 
ανοίγματος πηγαδιών και εκτέλεση γεωτρήσεων, τον 
έλεγχο της υπεράντλησης που δημιουργεί κινδύνους 
εξάντλησης και ελάττωσης του υπόγειου υδατικού δυνα¬ 
μικού, τον έλεγχο της παράνομης πώλησης, διάθεσης, 
μεταφοράς ή αλλαγής χρήσεως, την προστασία από την 
ρύπανση, και μόλυνση τόσο των υπόγειων όσο και των 
επιφανειακών νερών. 

Γ. Στο άρθρο 17 προστίθενται τα εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος Θέσεις 

ΠΕΙ Οικονομικού-Λογιστικού 1 

ΠΕ23 Ειδικού προσωπικού 1 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος Θέσεις 

ΤΕ22 Δ/σης μονάδων Τοπ. Αυτ/σης 1 

ΤΕ23 Ειδικού Προσωπικού 1 

ΔΕ23 Ειδικού Προσωπικού 5 

Δ. Στο άρθρο 21 προστίθενται τα εξής: 


ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ ΠΕ 23 και ελλείψει ΤΕ 23 
Τμήμα Επιστημονικού-Υποστηρικτικού ΠΕ23 και ελλείψει ΤΕ22 ή ΤΕ11 

Τμήμα Ένστολου Ειδικού προσωπικού ΠΕ23 και ελλείψει ΤΕ23 

Κατά τα λοιπά ισχύει η 151/1999 απόφαση του Δημοτι¬ 
κού Συμβουλίου Πρέβεζας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 21 Μάίου2003 
Με εντολή Γ ενικού Γ ραμματέα Περιφέρειας 
Η Αναπληρ. Διευθύντρια 
Μ. ΠΙΠΙΛΙΔΟΥ 

-♦- 

Αριθ. 3064 (3) 

Αποζημίωση του Προέδρου, των μελών, του εισηγητή και 
του γραμματέα του Δ.Σ. της Δημοτικής Επιχείρησης 
Ύδρευσης Αποχέτευσης Έδεσσας του Δήμου Έδεσ¬ 
σας του Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του άρθρου 3 παρ. 7 του Ν. 1069/80 
(ΦΕΚ 191/Α’) «Περί κινήτρων δια την ύδρευσιν επιχειρή¬ 
σεων υδρεύσεως καί αποχετεύσεως”, όπως τροποποιή¬ 
θηκαν με τις όμοιες του άρθρου 8του Ν. 2839/2000 (ΦΕΚ 
196/Α')« Ρυθμίσεις θεμάτωντου Υπουργείου Εσωτερικών 
Δημόσιας Διοίκησης & Αποκ/σης. 

2. Τις διατάξεις του άρθρου 7 Ν. 2503/97 (ΦΕΚ 107/τ. Α’/ 
30.5.97) «Διοίκηση, οργάνωση, στελέχωση της Περιφέ¬ 
ρειας, ρύθμιση διατάξεων για την Τοπ. Αυτ/ση και άλλες 
διατάξεις» 

3. Την 6/2003 απόφαση-πρόταση του Διοικητικού Συμ¬ 
βουλίου της Δημοτικής Επιχείρησης Ύδρευσης - Αποχέ¬ 
τευσης Έδεσσας (Δ.Ε.Υ.Α.Ε.). 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης για το τρέχον έτος ύψους 18.700 ευρώ 
για την οποία έχει εγγράφει ανάλογη πίστωση στον προ¬ 
ϋπολογισμό της Επιχείρησης. Τα τέσσερα (4) επόμενα 
έτη προβλέπεται να προκληθεί σε βάρος των προϋπολο¬ 
γισμών της Επιχείρησης δαπάνης ύψους 22.440 ευρώ 
κατ’ έτος για την οποία θα εγγραφούν σχετικές πιστώσεις 
στους ανάλογους κωδικούς των προϋπολογισμών των 
ετών αυτών, αποφασίζουμε: 

1. - Καθορίζουμε την αποζημίωση του Προέδρου του Δι¬ 
οικητικού Συμβουλίου τις Δημοτικής Επιχείρησης Ύδρευ¬ 
σης Αποχέτευσης Έδεσσας (Δ.Ε.Υ.Α.Ε) του Δήμου Έδεσ¬ 
σας του Νομού Πέλλας στα 1558,33 ευρώ μηνιαίως για τις 
παρεχόμενες στην Επιχείρηση υπηρεσίες του. 

2. - Τα υπόλοιπα μέλη δεν θα λαμβάνουν καμία αποζη¬ 
μίωση για παράσταση τους ως μέλη του Δ.Σ. και ως μέλη 
της ΔΕΥΑ οπουδήποτε. 

Ο αριθμός των συνεδριάσεων μπορεί να ανέλθο σε τέσ¬ 
σερις (4) το μήνα που θα πραγματοποιούνται εκτός των 
ωρών εργασίας των υπηρεσιώντης Επιχείρησης και μέχρι 
(5) ώρες σε κάθε συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 21 Απριλίου 2003 
Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




